ddrg/super_eurlex huggingface dataset:
(2)

Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai ir jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās kvotas.
(2)

Saskaņā ar Ceturto protokolu, ar ko izstrādā nosacījumus attiecībā uz zveju, kas paredzēti Nolīgumā par zveju starp Eiropas Ekonomikas kopienu, no vienas puses, un Dānijas valdību un Grenlandes autonomās teritorijas valdību, no otras puses (2), Kopiena saņem 7,7 % no kopējās pieļaujamās moivu nozvejas (KPN) zonā V, XIV (Grenlandes ūdeņi), kas atbilst 70 % Grenlandes moivu KPN daļas.
(1)

No dalībvalstīm saņemtie paziņojumi rāda, ka maksājumi no rezerves, kas minēta 14. panta 1. punkta pirmajā apakšpunktā Komisijas 2000. gada 13. jūlija Regulai (EK) Nr. 1520/2000 (2), kas nosaka kopīgus sīkus noteikumus eksporta kompensāciju piešķiršanas sistēmas piemērošanai noteiktiem lauksaimniecības produktiem, ko eksportē tādu preču veidā, kuras neaptver Līguma I pielikums, kā arī šo kompensāciju apjoma noteikšanas kritērijus, laikposmā no budžeta gada sākuma līdz 2004. gada 1. maijam, notiek intensīvāk nekā iepriekšējā budžeta gadā.
(2)

Ceturtajam ceturksnim importam pieejamie daudzumi atbilstīgi tarifu kvotām A/B un C būtu jānosaka, ņemot vērā Regulas (EEK) Nr. 404/93 18. pantā paredzēto tarifu kvotu lielumu, no vienas puses, un 2004. gada pirmajiem trim ceturkšņiem izsniegtās importa atļaujas, no otras puses. Taču šo daudzumu noteikšana tradicionālajiem uzņēmējiem ir uz laiku atkarīga no 2003. gada 19. novembra Komisijas Regulas (EK) Nr. 2036/2003, ar kuru atkāpjas no Regulas (EK) Nr. 896/2001 attiecībā uz to pielāgošanas koeficientu noteikšanu, kas piemērojami katra tradicionālā tirgus dalībnieka references daudzumam saskaņā ar tarifu kvotām banānu importam 2004. gadam (3), 1. panta piemērošanas.
(4)

Sakarā ar to, ka šobrīd ir pieejamas niedru jēlcukura ražošanas prognozes 2004./2005. tirdzniecības gadam un trūkstošos daudzumus, kas izriet no provizoriskās bilances, ir jāparedz ievešanas atļaujas periodam no 2004. gada 1. jūlija līdz 2005. gada 28. februārim.
Oficiālais Vēstnesis L 121 , 16/05/2003 Lpp. 0003 - 0004



Komisijas Regula (EK) Nr. 836/2003 (2003. gada 15. maijs), ar kuru groza Regulu (EK) Nr. 2103/2002, ar ko apstiprina darbības, kuras jāveic Dienvidāfrikā, lai pirms svaigu un augļu un dārzeņu ievešanas Eiropas Kopienā pārbaudītu to atbilstību attiecīgajiem tirdzniecības standartiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 47/2003 [2], un jo īpaši tās 10. pantu, tā kā: (1) Komisijas Regulas (EK) Nr. 2103/2002 [3] II pielikumā ir iekļauts tā sertifikāta paraugs, kas minēts 7. panta 3. punktā Komisijas 2001. gada 12. jūnija Regulā (EK) Nr. 1148/2001 par atbilstības pārbaudēm attiecībā uz tirdzniecības standartiem, kas piemērojami augļiem un dārzeņiem [4], kurā jaunākie grozījumi izdarīti ar Regulu (EK) Nr. 408/2003 [5]. (2) Dienvidāfrikas iestādes ir informējušas Komisiju par to, ka izmantotais sertifikāts ir grozīts. (3) Tādēļ attiecīgi jāgroza Regula (EK) Nr. 2103/2002. (4) Lai izvairītos no praktiskām un komerciāla rakstura grūtībām, ir jābūt iespējai līdz 2003. gada 30. jūnijam izmantot esošo sertifikāta paraugu. (5) Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2103/2002 II pielikumu aizstāj ar šīs regulas pielikuma tekstu. 2. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. To piemēro no 2003. gada 1. jūnija. Tomēr līdz 2003. gada 30. jūnijam var izmantot arī tādus sertifikātus, kas atbilst paraugam, kurš iekļauts II pielikumā Regulai (EK) Nr. 2103/2002 tās 2002. gada 28. novembra redakcijā. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 15. maijā Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV L 7, 11.1.2003., 64. lpp. [3] OV L 324, 29.11.2002., 11. lpp. [4] OV L 156, 13.6.2001., 9. lpp. [5] OV L 62, 6.3.2003., 8. lpp. -------------------------------------------------- PIELIKUMS " II PIELIKUMS +++++ TIFF +++++ " --------------------------------------------------
Oficiālais Vēstnesis L 158 , 27/06/2003 Lpp. 0003 - 0003



Padomes Regula (EK) Nr. 1105/2003 (2003. gada 26. maijs), ar kuru groza Regulu (EK) Nr. 1260/1999, ar ko paredz vispārīgus noteikumus par struktūrfondiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 161. pantu, ņemot vērā Komisijas priekšlikumu [1], ņemot vērā Eiropas Parlamenta piekrišanu [2], ņemot vērā Ekonomikas un sociālo lietu komitejas atzinumu [3], apspriedušies ar Reģionu komiteju, tā kā: (1) Regulas (EK) Nr. 1260/1999 [4] 47. panta 2. un 3. punktā ir paredzēts attiecīgi izmantot I tipa komitejas procedūru un IIa un IIb tipa procedūru, kuras izveidotas ar Padomes Lēmumu 87/373/EEK (1987. gada 13. jūlijs), ar ko nosaka Komisijai piešķirto ieviešanas pilnvaru īstenošanas kārtību [5]. (2) Lēmums 87/373/EEK ir atcelts un aizstāts ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību [6]. (3) Saskaņā ar Padomes un Komisijas kopējo paziņojumu par Lēmumu 1999/468/EK [7] jāpielāgo Lēmumā 87/373/EEK paredzētie noteikumi, kas attiecas uz komitejām, kuras palīdz Komisijai īstenot tās ieviešanas pilnvaras, lai panāktu to atbilstību Lēmuma 1999/468/EK 3., 4. un 7. panta noteikumiem. (4) Jāpieņem pasākumi, kas nepieciešami, lai panāktu Regulas (EK) Nr. 1260/1999 atbilstību Lēmumam 1999/468/EK. (5) Tādēļ ir jāgroza Regula (EK) Nr. 1260/1999, IR PIEŅĒMUSI ŠO REGULU. 1. pants Regulas (EK) Nr. 1260/1999 47. panta 2. un 3. punktu aizstāj ar šādiem punktiem: "2. Ja ir atsauce uz šo punktu, piemēro Lēmuma 1999/468/EK 3. un 7. pantu. 3. Ja ir atsauce uz šo punktu, piemēro Lēmuma 1999/468/EK 4. un 7. pantu. Lēmuma 1999/468/EK 4. panta 3. punktā paredzētais termiņš ir viens mēnesis. 3.a Komitejas apstiprina savu reglamentu." 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 26. maijā Padomes vārdā — priekšsēdētājs G. Drys [1] OV C 75 E, 26.3.2003., 383. lpp. [2] Atzinums sniegts 2003. gada 11. martā (Oficiālajā Vēstnesī vēl nav publicēts). [3] OV C 241, 7.10.2002., 128. lpp. [4] OV L 161, 26.6.1999., 1. lpp. [5] OV L 197, 18.7.1987., 33. lpp. [6] OV L 184, 17.7.1999., 23. lpp. [7] OV C 203, 17.7.1999., 1. lpp. --------------------------------------------------
Oficiālais Vēstnesis L 082 , 29/03/2003 Lpp. 0012 - 0012



Komisijas Regula (EK) Nr. 568/2003 (2003. gada 28. marts), ar kuru labo holandiešu un angļu valodas redakcijas Regulā (EK) Nr. 2603/1999, kas paredz noteikumus pārejai uz Padomes Regulā (EK) Nr. 1257/1999 noteikto lauku attīstības atbalstu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai un par atsevišķu regulu grozīšanu un atcelšanu [1], jo īpaši tās 53. panta 1. punktu, tā kā: (1) Holandiešu un angļu valodas redakcijās Komisijas Regulā (EK) Nr. 2603/1999 [2], kurā jaunākie grozījumi izdarīti ar Regulu (EK) Nr. 2055/2001 [3], ir vairākas kļūdas. Tāpēc šo valodu redakcijas ir jālabo. (2) Šajā regulā noteiktie pasākumi ir saskaņā ar Lauksaimniecības struktūru un lauku attīstības pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2603/1999 labo šādi: 1. Attiecas tikai uz holandiešu valodas redakciju. 2. Direktīvas 4. panta 4. punktu aizstāj ar šādu: "4. Dalībvalstis to lauku attīstības plānos norāda, kur tās ir piemērojušas 2. punktu vai 3. punktu." 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no Regulas (EK) Nr. 2603/1999 spēkā stāšanās dienas. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 28. martā Komisijas vārdā — Komisijas loceklis Franz Fischler [1] OV L 160, 26.6.1999., 80. lpp. [2] OV L 316, 10.12.1999., 26. lpp. [3] OV L 277, 20.10.2001., 12. lpp. --------------------------------------------------
Oficiālais Vēstnesis L 270 , 08/10/2002 Lpp. 0004 - 0004



Komisijas Regula (EK) Nr. 1782/2002 (2002. gada 7. oktobris), ar kuru groza Regulu (EK) Nr. 884/2001, ar ko nosaka sīki izstrādātus piemērošanas noteikumus attiecībā uz vīna produktu pārvadājumu pavaddokumentiem un reģistriem, kas kārtojami vīnu nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2585/2001 [2], un jo īpaši tās 70. panta 3. punktu, tā kā: (1) Komisijas Regula (EK) Nr. 884/2001 [3] nosaka sīki izstrādātus piemērošanas noteikumus attiecībā uz vīna produktu pārvadājumu pavaddokumentiem. (2) Minētās regulas 18. panta 1. punkts dalībvalstīm ļauj ieviest papildu vai īpašus noteikumus attiecībā uz produktiem, ko pārvadā šo valstu teritorijā. (3) Minētās regulas 18. panta 1. punkta d) apakšpunkts paredz, ka pārejas laikposmā, kas beidzas 2002. gada 31. jūlijā, informāciju par vīnogu misas blīvumu var aizstāt ar informāciju par blīvumu, ko izsaka kā spirta koncentrāciju Eksle (Oechsle) grādos. (4) Vīnu nozarē šo mērvienību tradicionāli izmanto dažu dalībvalstu vīna ražotāji un uzņēmēji, lai uzraudzītu vīna ražošanas procesus. Ar to aizstāj informāciju par vīna misas blīvumu pavaddokumentos, kas attiecas uz pārvadājumiem šo dalībvalstu teritorijā. (5) Ņemot vērā tehniskās problēmas, kas nelielo uzņēmumu ražotājiem radušās, sākot izmantot jaunu mērvienību, pārejas laikposms ir jāpagarina, atļaujot attiecīgajām dalībvalstīm izteikt misas blīvumu Eksle grādos tajos pavaddokumentos, kas attiecas uz vīnogu misas pārvadājumiem šo valstu teritorijā, nešķērsojot citas dalībvalsts vai trešās valsts teritoriju. (6) Šajā regulā paredzētais pasākums saskan ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 884/2001 18. panta 1. punkta d) apakšpunktā datumu "2002. gada 31. jūlijs" aizstāj ar datumu "2010. gada 31. jūlijs". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 2002. gada 1. augusta. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 7. oktobrī Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 345, 29.12.2001., 10. lpp. [3] OV L 128, 10.5.2001., 32. lpp. --------------------------------------------------
Oficiālais Vēstnesis L 208 , 01/08/2001 Lpp. 0014 - 0014



Komisijas Regula (EK) Nr. 1564/2001 (2001. gada 31. jūlijs), ar ko groza Regulu (EK) Nr. 562/2000 attiecībā uz dažu intervences liellopu gaļas izcirtņu iepakošanu vakuumā un koriģē Regulu (EK) Nr. 1209/2001 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1512/2001 [2], un jo īpaši tās 47. panta 8. punktu, tā kā: (1) Komisijas 2000. gada 15. marta Regula (EK) Nr. 562/2000, ar ko paredz sīki izstrādātus noteikumus Padomes Regulas (EK) Nr. 1254/1999 [3] piemērošanai, attiecībā uz liellopu gaļas iepirkšanu, un kurā jaunākie grozījumi izdarīti ar Regulu (EK) Nr. 1082/2001 [4], jo īpaši paredz noteikumus par izcirtņu iepakošanu tūlīt pēc gaļas atkaulošanas un īpašas prasības, kas attiecas uz intervences atkaulošanu. (2) Pamatojoties uz pieredzi, vajag ieviest skaidrību attiecībā uz intervences liellopu gaļas atsevišķu izcirtņu iepakošanu vakuumā. Tādēļ būtu attiecīgi jāgroza Regula (EK) Nr. 562/2000. (3) Kļūda ir tās Komisijas 2001. gada 20. jūnija Regulas (EK) Nr. 1209/2001 1. panta 2. punkta b) apakšpunkta tekstā angļu valodā, ar kuru nosaka atkāpes no Regulas (EK) Nr. 562/2000, ar ko paredz sīki izstrādātus noteikumus par to, kā attiecībā uz liellopu gaļas iepirkšanu piemērot Padomes Regulu (EK) Nr. 1254/1999 [5], kurā grozījumi izdarīti ar Regulu (EK) Nr. 1496/2001 [6]. Tāpēc šī regula jālabo. (4) Šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 562/2000 V pielikumu papildina ar šādu 3. punktu: "3. ATSEVIŠĶU IZCIRTŅU IEPAKOŠANA VAKUUMĀ Dalībvalstis var izlemt, ka atļauj izcirtņus ar INT kodiem 12, 13, 14, 15, 16, 17 un 19 iepakot vakuumā nevis iesaiņot atsevišķi, kā paredzēts 1. punktā." 2. pants Regulas (EK) Nr. 1209/2001 1. panta 2. punkta b) apakšpunkta tekstu angļu valodā izsaka šādi: "b) intervencē drīkst iepirkt šādus produktus: piecu ribu priekšējās ceturtdaļas, ko iegūst ar taisnu cirtienu no Regulas (EK) Nr. 562/2000 4. panta 2. punktā norādītajiem liemeņiem vai pusliemeņiem; priekšējo ceturtdaļu cenas aprēķina pēc liemeņa cenas, piemērojot koeficientu 0,80." 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 31. jūlijā Komisijas vārdā — Komisijas loceklis Frederik Bolkestein [1] OV L 160, 26.6.1999., 21. lpp. [2] OV L 201, 26.7.2001., 1. lpp. [3] OV L 68, 16.3.2000., 22. lpp. [4] OV L 149, 2.6.2001., 19. lpp. [5] OV L 165, 21.6.2001., 15. lpp. [6] OV L 197, 21.7.2001., 3. lpp. --------------------------------------------------
Oficiālais Vēstnesis L 148 , 01/06/2001 Lpp. 0001 - 0002



Padomes Regula (EK) Nr. 1050/2001 (2001. gada 22. maijs), ar ko sesto reizi pielāgo kokvilnas atbalsta sistēmu, kura ieviesta ar Grieķijas Pievienošanās akta 4. protokolu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Grieķijas Pievienošanās akta 4. protokolu par kokvilnu [1] un jo īpaši tā 11. punktu, ņemot vērā Komisijas priekšlikumu [2], ņemot vērā Eiropas Parlamenta atzinumu [3], ņemot vērā Ekonomikas un sociālo lietu komitejas atzinumu [4], tā kā: (1) Pārbaudot to, kā darbojas atbalsta sistēma un atbalsta shēma attiecībā uz laukaugu kultūrām, kā noteikts Grieķijas Pievienošanās akta 4. protokola 11. punktā, atklājās vajadzība pielāgot sistēmu attiecībā uz kokvilnu. (2) Padomes 1995. gada 29. jūnija Regulas (EK) Nr. 1554/95, ar ko nosaka vispārējus noteikumus kokvilnu atbalsta sistēmai un atceļ Regulu (EEK) Nr. 2169/81 [5], 4. protokolā un Padomes 1987. gada 2. jūlija Regulā (EEK) Nr. 1964/87, ar ko pielāgo kokvilnas atbalsta sistēmu, kura ieviesta ar Grieķijas Pievienošanās akta 4. protokolu [6], ir noteikti pasākumi attiecībā uz kokvilnu. Būtu jāsaglabā sistēma, kas paredzēta 4. protokolā, jo īpaši Padomei dotā iespēja koriģēt šo sistēmu, un vienkāršošanas nolūkā visi izpildes pasākumi attiecībā uz kokvilnas ražošanas atbalstu būtu jāapkopo vienotā Padomes regulā, IR PIEŅĒMUSI ŠO REGULU. 1. pants Grieķijas Pievienošanās akta 4. protokolu groza šādi. 1. Dokumenta 3. pantu aizstāj ar šādu tekstu: "3. Sistēmā, kas minēta 2. pantā, ietilpst atbalsta piešķiršana ražošanai." 2. Dokumenta 6. pantu aizstāj ar šādu tekstu: "6. Padome pēc Komisijas priekšlikuma, apspriedusies ar Eiropas Parlamentu, ar kvalificētu balsu vairākumu lemj par vajadzīgajiem pielāgojumiem sistēmai, kas ieviesta atbilstoši šim protokolam, un pieņem vispārējos noteikumus, kas nepieciešami šā protokola noteikumu īstenošanai." 3. Svītro 7., 8., 8.a, 9., 10., 11. un 12. pantu. 4. Dokumenta 13. pants kļūst par 7. pantu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2001. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 22. maijā Padomes vārdā — priekšsēdētāja M. Winberg [1] OV L 291, 19.11.1979., 174. lpp.. Protokolā jaunākie grozījumi izdarīti ar Regulu (EK) Nr. 1553/95 (OV L 148, 30.6.1995., 45. lpp.). [2] Priekšlikums sniegts 1999. gada 13. decembrī (vēl nav publicēts Oficiālajā Vēstnesī). [3] Atzinums sniegts 2001. gada 15. februārī (vēl nav publicēts Oficiālajā Vēstnesī). [4] Atzinums sniegts 2001. gada 29. martā (vēl nav publicēts Oficiālajā Vēstnesī). [5] OV L 148, 30.6.1995., 48. lpp.. Regulā jaunākie grozījumi izdarīti ar Regulu (EK) Nr. 1419/98 (OV L 190, 4.7.1998., 4. lpp.). [6] OV L 184, 13.7.1987., 14. lpp.. Regulā jaunākie grozījumi izdarīti ar Regulu (EK) Nr. 1553/95. --------------------------------------------------
Oficiālais Vēstnesis L 268 , 09/10/2001 Lpp. 0022 - 0022



Komisijas Regula (EK) Nr. 1964/2001 (2001. gada 8. oktobris), ar kuru groza Regulu (EEK) Nr. 2166/83, ar ko izveido licencēšanas sistēmu noteiktām zvejas vietām apgabalā uz ziemeļiem no Skotijas (Šetlandes apgabalā) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 20. decembra Regulu (EEK) Nr. 3760/92, ar kuru izveido Kopienas sistēmu zivsaimniecībai un akvakultūrai [1], kurā jaunākie grozījumi izdarīti ar Regulu (EK) Nr. 1181/98 [2], un jo īpaši tās 7. panta 2. punktu, tā kā: (1) Ar Komisijas 1983. gada 29. jūlija Regulu (EEK) Nr. 2166/83, ar ko izveido licencēšanas sistēmu noteiktām zvejas vietām apgabalā uz ziemeļiem no Skotijas (Šetlandes apgabalā) [3] un kas grozīta ar Regulu (EK) Nr. 2502/1999 [4], ir izveidota sistēma, kas vajadzīga, lai pa vienu no minētās regulas I pielikumā uzskaitītajām radiostacijām paziņotu par to Kopienas zvejas kuģu pārvietošanos, kuri zvejo attiecīgajā apgabalā. (2) Radiostacijas Vācijā un Francijā ir pilnībā pārtraukušas raidīt. Norādes uz tām attiecīgajā pielikumā tādēļ vajadzētu svītrot. (3) Tādēļ jāgroza Regula (EEK) Nr. 2166/83. (4) Šajā regulā paredzētie pasākumi ir saskaņā ar Zivsaimniecības komitejas atzinumu, IR PIEŅĒMUSI ŠO REGULU. 1. pants Ar šo svītro šādas rindas Regulas (EEK) Nr. 2166/83 I pielikumā: "Buloņa | FFB | | Bresta | FFU | | Sentnazēra | FFO | | Bordo | FFC | | Norddeiha | DAF | DAK | DAH | DAL | DAI | DAM | DAJ | DAN" | 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 8. oktobrī Komisijas vārdā — Komisijas loceklis Franz Fischler [1] OV L 389, 31.12.1992., 1. lpp. [2] OV L 164, 9.6.1998., 1. lpp. [3] OV L 206, 30.7.1983., 71. lpp. [4] OV L 304, 27.11.1999., 14. lpp. --------------------------------------------------
Oficiālais Vēstnesis L 156 , 29/06/2000 Lpp. 0005 - 0006



Padomes Regula (EK) Nr. 1365/2000 (2000. gada 19. jūnijs), ar ko groza Regulu (EEK) Nr. 2759/75 par cūkgaļas tirgus kopīgo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā: (1) Padomes Regulas (EEK) Nr. 2759/75 [4] 4. pants paredz to, ka katru gadu jānosaka bāzes cena mājas cūku gaļai. Saskaņā ar piedāvāto tirgu kopīgās organizācijas reformu saistībā ar Agenda 2000 un nolūkā ļaut ražotājiem izstrādāt ilgtermiņa ražošanas plānus bāzes cena jānosaka bez jebkādiem termiņa ierobežojumiem, neierobežojot iespējamu pārskatīšanu nākotnē. (2) Bāzes cena jānosaka tādā līmenī, kas veicina tirgus cenu stabilizēšanos, tomēr nenovedot pie strukturālo atlikumu veidošanās Kopienā. (3) Bāzes cena jānosaka standarta kvalitātes gaļai, kas definēta Padomes 1984. gada 13. novembra Regulā (EEK) Nr. 3220/84, ar ko nosaka Kopienas klasifikācijas skalu cūku liemeņu klasificēšanai [5]. (4) Regulas (EEK) Nr. 2759/75 īstenošanai vajadzīgie pasākumi jāpieņem saskaņā ar Padomes 1999. gada 28. jūnija Lēmumu 1999/468/EK, kas nosaka procedūras, kuras jāveic, lai īstenotu Komisijai uzticētās izpildu pilnvaras [6], IR PIEŅĒMUSI ŠO REGULU. 1. pants Regulu (EEK) Nr. 2759/75 groza šādi: 1. Regulas 4. panta 1. punktu aizstāj ar šo: "1. 2000. gada 1. jūlija bāzes cena standarta kvalitātes gaļai no mājas cūku liemeņiem vai pusliemeņiem, turpmāk nokautās cūkas, ir EUR 1509,39/t. Standarta kvalitāti definē pēc svara un cūkas liemeņu muskuļaudu satura, ko saskaņā ar Regulas (EEK) Nr. 3220/84 2. panta 2. un 3. punktu nosaka šādi: - liemeņi, kas sver no 60 līdz mazāk nekā 120 kg, – E kategorija, - liemeņi, kas sver no 120 līdz 180 kg, – R kategorija." 2. Regulas 4. panta 4. punktu svītro. 3. Regulas 23. pantu svītro. 4. Regulas 24. pantu aizstāj ar šādu: "24. pants 1. Komisijai palīdz Cūkgaļas pārvaldības komiteja, turpmāk Komiteja. 2. Ja izdara atsauci uz šo punktu, tad piemēro Lēmuma 1999/468/EK 4. un 7. pantu. Lēmuma 1999/468/EK 4. panta 3. punktā minētais laika posms ir viens mēnesis. 3. Komiteja pieņem savu reglamentu." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 2000. gada 19. jūnijā Padomes vārdā — priekšsēdētājs L. Capoulas Santos [1] OV C 86 E, 24.3.2000., 5. lpp. [2] Eiropas Parlamenta 2000. gada 16. maija Atzinums (Oficiālajā Vēstnesī vēl nav publicēts). [3] OV C 168, 16.6.2000., 17. lpp. [4] OV L 282, 1.11.1975., 1. lpp. Regulā jaunākie grozījumi izdarīti ar Regulu (EK) Nr. 3290/94 (OV L 349, 31.12.1994., 105. lpp.). [5] OV L 301, 20.11.1984., 1. lpp. Regulā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993, 5. lpp.). [6] OV L 184, 17.7.1999., 23. lpp. --------------------------------------------------
Oficiālais Vēstnesis L 338 , 30/12/1999 Lpp. 0001 - 0055



Komisijas Regula (EK) Nr. 2765/1999 (1999. gada 16. decembris), ar kuru izdara grozījumus pielikumā Regulai (EEK) Nr. 3846/87, ar ko izveidota lauksaimniecības produktu nomenklatūra eksporta kompensācijām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Komisijas 1987. gada 17. decembra Regulu (EEK) Nr. 3846/87, ar ko izveidota lauksaimniecības produktu nomenklatūra eksporta kompensācijām [1], kurā jaunākie grozījumi izdarīti ar Regulu (EK) Nr. 2605/2000 [2], un jo īpaši tās 3. panta pēdējo daļu, tā kā: Saskaņā ar Regulu (EEK) Nr. 3846/87 paredzēts publicēt kompensāciju nomenklatūras pilnīgo redakciju, kas ir izmantojama no kārtējā gada 1. janvāra un izriet no noteikumiem, kuri reglamentē eksporta režīmu lauksaimniecības produktiem [3]. (2) Jāņem vērā kombinētās nomenklatūras grozījumi, kas ieviesti ar Komisijas 1999. gada 12. oktobra Regulu (EK) Nr. 2204/1999, ar kuru groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu [4], kuri ir spēkā no 2000. gada 1. janvāra, IR PIEŅĒMUSI ŠO REGULU. 1. pants Regulas (EEK) Nr. 3846/87 pielikumu aizstāj ar šīs regulas pielikumu. 2. pants Šī regula stājas spēkā 2000. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 16. decembrī Komisijas vārdā — Komisijas loceklis Franz Fischler [1] OV L 366, 24.12.1987., 1. lpp. [2] OV L 316, 10.12.1999., 32. lpp. [3] Šīs regulas pielikumā ietverti grozījumi, kas izriet no šādu dokumentu pieņemšanas: - Komisijas Regula (EK) Nr. 381/1999 (OV L 46, 20.2.1999., 28. lpp.), - Komisijas Regula (EK) Nr. 565/1999 (OV L 70, 17.3.1999., 3. lpp.). [4] OV L 278, 28.10.1999., 1. lpp. -------------------------------------------------- PIELIKUMS LAUKSAIMNIECĪBAS PRODUKTU NOMENKLATŪRA EKSPORTA KOMPENSĀCIJĀM Sk. Komisijas Regulu (EK) Nr. 2180/2003, OV L 335, 22.12.2003., 1. lpp. --------------------------------------------------